HRVATSKA večeras od 18 sati u Budimpešti igra susret 2. kola kvalifikacija za EP.

Hrvatsku će na rasprodanoj Groupama Areni bodriti oko 1500 navijača koji od subote navečer pristužu u mađarsku metropolu. Na dan utakmice okupljali su se u gradskim kafićima, a mađarska policija je u zadnji trenutak spriječila incident.

Tekst se nastavlja ispod oglasa

Naime, među hrvatske navijače ušetao je mladić ogrnut sa srpskom zastavom i košarkaškom loptom. Hrvatski navijači su prvo skandirali "Ubij Srbina!", a nakon toga se nekolicina muškaraca na njega zaletjela. Veću tučnjavu spriječili su mađarski specijalci koji su se u sekundi pojavili i razdvojili sukobljene strane.